Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1074

j) Szükséges fejleszteni és harmonizálni a bûnüldözõ, nyomozó szervek helyzetértékelõ/elemzõ, monitorozó rendszerét. VII/3.4. Indikátorok – Ismertté vált visszaélés kábítószerrel bûncselekmények száma; – Ismertté vált visszaélés kábítószerrel bûncselekmények elkövetésének mintázata (keresleti – ezen belül saját használatra – és kínálati oldal aránya); – Ismertté vált visszaélés kábítószerrel bûncselekményt elkövetõk száma; – Ismertté vált visszaélés kábítószerrel bûncselekményben megjelenõ szertípusok aránya; – Felderített illegális kábítószer-laboratóriumok száma; – A látens bûnözés becsült mértéke; – Kezelésbe irányítás aránya az eljárás alá vontak körében; – Beszerzési és következménybûnözés aránya és vagyoni mértéke; – Kábítószerek hozzáférhetõsége a társadalom megítélése alapján; – Visszaélés kábítószerrel bûncselekményt elkövetõ visszaesõk száma; – Fiatalkorúak aránya az elkövetõkön belül; – Lefoglalt kábítószerek mennyisége és a lefoglalások száma; – Az illegális kábítószerek utcai és nagykereskedelmi ára és tisztasága; – A kábítószerrel való visszaélés összbûncselekményi körének becsült társadalmi költségei; – A kábítószer-bûnözésre fordított közköltségek és a többi pillérre fordított összegekhez viszonyított aránya; – Kábítószer-terjesztésbõl származó lefoglalt pénzeszközök, vagyontárgyak mértéke; – A kábítószerpiacon jelenlévõ kábítószerek tényleges mennyiségének becslése. VIII. Átívelõ eszközök VIII/1. Együttmûködés, közösség VIII/1.1. Átívelõ eszköz fõcél Megteremteni az együttmûködés lehetõségeit és igényét a drogfogyasztással összefüggõ problémák kezelésének tudatosításával, a lehetõségekre és összefogásokra vonatkozó készségek és elkötelezõdések támogatásával. A beavatkozások tervezésében meg kell szerezni az önkormányzati, a civil, a szakmai, az egyházi és sportszervezetek egymást erõsítõ támogatását, és együtt kell mûködni a közvetlenül érintettek (droghasználók, hozzátartozók, lakóhelyi érdekvédelem) szervezeteivel a legjobb hatékonyságú és minõségû ellátások tervezése érdekében. VIII/1.2. Szemléleti keret A helyi közösségekre nemcsak mint a kábítószer-használattal összefüggõ kockázatok és ártalmak által leginkább érintettekre kell tekintenünk, hanem úgy is, mint amelyek térben és idõben a probléma kialakulásához legközelebb állóként a leghatékonyabban tudnak közremûködni azok kezelésében. Az együttes cselekvések, a lokális és közösségi együttmûködések megsokszorozzák hatásukat, és erõforrásokat mobilizálnak. Ezért szükséges minden, az emberi közösségek legalapvetõbb formáival és szereplõivel (család, hozzátartozók, a nevelési-oktatási intézmény és a munkahely világa, a lakóhelyi és települési közösség szervezetei, egyházak és közösségei, valamint a társadalmi szervezetek) közös felismerésen alapuló, egyeztetett fellépés megvalósítása. A Nemzeti Drogstratégia a polgárok közösségeit partnernek, a megvalósítás legfontosabb szereplõinek tekinti. Közismert, hogy a csupán állami akaratot megtestesítõ szemlélet nem lehet elégséges és eredményes a probléma kezelésében. Nem képzelhetõ el semmilyen, a Nemzeti Drogstratégia szándékaival egybeesõ elmozdulás a közösség támogatása nélkül. Minden ilyen beavatkozás eredményességének legfontosabb mérõszáma az, hogy képes-e a helyi közösség életébe beágyazódni, támogatását megszerezni és együttmûködését kiváltani. VIII/1.3. Célkitûzések A stratégiai periódus végére, 2018-ra az alábbi célkitûzések teljesülését irányozzuk elõ: Célok:

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes